బాలా భేగాడే

సంజయ్ విశ్వనాథ్ భేగాడే అలియాస్ బాల భేగాడే మహారాష్ట్ర రాష్ట్రానికి చెందిన రాజకీయ నాయకుడు. ఆయన మహారాష్ట్ర శాసనసభకు మావల్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై దేవేంద్ర ఫడ్నవిస్ మంత్రివర్గంలో కార్మిక, పర్యావరణం, ఉపశమనం, పునరావాసం, భూకంప పునరావాస శాఖ సహాయ మంత్రిగా పని చేశాడు.
రాజకీయ జీవితం
బాలా భేగాడే భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2009 ఎన్నికలలో మావల్ శాసనసభ నియోజకవర్గం బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి  బాపు జయవంతరావు భేగాడేపై 14,318 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2014 మహారాష్ట్ర శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి మౌలి దభాడేపై 28001 ఓట్ల భారీ మెజారిటీతో గెలిచి రెండోసారి ఎమ్మెల్యేగా ఎన్నికై, దేవేంద్ర ఫడ్నవిస్ మంత్రివర్గంలో కార్మిక, పర్యావరణం, ఉపశమనం, పునరావాసం, భూకంప పునరావాస శాఖ సహాయ మంత్రిగా పని చేశాడు. 

బాలా భేగాడే 2019 ఎన్నికలలో మావల్ శాసనసభ నియోజకవర్గం బీజేపీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి సునీల్ షెల్కే చేతిలో 93,942 ఓట్ల తేడాతో ఓడిపోయాడు. బాలా భేగాడే 2024 అక్టోబర్ 24న భారతీయ జనతా పార్టీకి రాజీనామా చేశాడు.

 మూలాలు 

వర్గం:మహారాష్ట్ర వ్యక్తులు
వర్గం:మహారాష్ట్ర రాజకీయ నాయకులు
వర్గం:2014 మహారాష్ట్ర శాసనసభ్యులు
వర్గం:2009 మహారాష్ట్ర శాసనసభ్యులు